Projekts

LATVIJAS REPUBLIKAS MINISTRU KABINETA

SĒDES PROTOKOLLĒMUMS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rīgā, Nr.\_\_\_\_ 2020. gada \_\_\_\_\_\_\_\_\_

.§

Informatīvais ziņojums “Par priekšlikumiem gaisa kvalitātes uzlabošanai izglītības iestādēs ar mērķi mazināt COVID 19 inficēšanas risku”

1. Pieņemt zināšanai iesniegto informatīvā ziņojuma projektu.

2. Veselības ministrijai sadarbībā ar Izglītības un zinātnes ministriju līdz 2021.gada 4.janvārim izstrādāt ieteikumus izglītības iestāžu telpu vēdināšanai COVID-19 pandēmijas apstākļos, lai varētu nodrošināt pietiekamu vēdināšanu, atverot logus, vienlaicīgi neapdraudot skolēnu veselību un samazinot izglītības iestāžu audzēkņu mijiedarbības risku.

3. Ministrijām, kuru padotībā vai pārraudzībā atrodas izglītības iestādes un Pašvaldību savienībai, rosināt izglītības iestāžu dibinātājiem līdz 2021.gada 10.janvārim izglītības iestādēs, kurās ir izbūvēta centralizētā mehāniskā ventilācijas sistēma, darbojošās mehāniskās vēdināšanas sistēmās veikt sistēmas konfigurāciju, lai atbilstoši Pasaules Veselības organizācijas rekomendācijām CO2 līmenis, kas atbilst teicamai vai labai iekštelpu gaisa kvalitātei mācību telpās, ir līdz 1000 ppm, mācību telpu ventilācijas intensitātes optimālo normu – 7 l/s, minimālā – 3 l/s vienam cilvēkam, nodrošinot efektīvu gaisa maiņu klasēs, kā arī līdz 2021.gada 1.maijam veikt sistēmas stāvokļa novērtēšanu, piesaistot atbilstošās jomas speciālistu,

4. Ekonomikas ministrijai līdz 2021.gada 1.februārim sagatavot informatīvu materiālu par decentralizētajām ventilācijas sistēmām, to cenām un uzstādīšanas izmaksām un nosūtīt informācijai skolu dibinātājiem.

5. Ekonomikas ministrijai sadarbībā ar Izglītības un zinātnes ministriju un Veselības ministriju līdz 2021.gada 1.jūnijam izstrādāt ieteikumus projektēšanas uzdevumā iekļaujamām kompleksām prasībām ventilācijas un apkures sistēmām, ņemot vērā visu inženiersistēmu savstarpējo mijiedarbību un sasaisti.

6. Veselības ministrijai līdz 2021.gada 1.septembrim izstrādāt grozījumus Ministru kabineta 2002. gada 27.decembra noteikumos Nr. 610 “Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas” un Ministru kabineta 2013.gada 17.septembra noteikumos Nr.890 “Higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu”, ietverot tajos gaisa kvalitātes rādītājus (CO2 līmenis, gaisa relatīvā mitruma rādītājs, gaisa kustības optimālais ātrums) un paredzot pienākumu veikt regulāru gaisa kvalitātes vērtējumu.

7. Ekonomikas ministrijai, izstrādājot Latvijas būvnormatīvu LBN 200-20 "Vispārīgas prasības būvēm" (VSS-808, un veicot grozījumus ar to saistītajos Latvijas būvnormatīvos - Grozījumi Ministru kabineta 2015.gada 30.jūnija noteikumos Nr.333 “Noteikumi par Latvijas būvnormatīvu LBN 201-15 "Būvju ugunsdrošība"”(VSS-809), Grozījumi Ministru kabineta 2015.gada 30.jūnija noteikumos Nr.332 “Noteikumi par Latvijas būvnormatīvu LBN 221-15 "Ēku iekšējais ūdensvads un kanalizācija"”(VSS-810), Grozījumi Ministru kabineta 2015.gada 16.jūnija noteikumos Nr.310 “Noteikumi par Latvijas būvnormatīvu LBN 231-15 "Dzīvojamo un publisko ēku apkure un ventilācija"”(VSS-811) un Grozījumi Ministru kabineta 2015.gada 9.jūnija noteikumos Nr.294 “Noteikumi par Latvijas būvnormatīvu LBN 261-15 "Ēku iekšējā elektroinstalācija"”(VSS-812)) veikt grozījumus saistītajā Latvijas būvnormatīvā LBN 231-15 “Dzīvojamo un publisko ēku apkure un ventilācija” (apstiprināts ar Ministru kabineta 2015.gada 16.jūnija noteikumiem Nr. 310) (VSS-811) un paredzēt obligātu centralizētas mehāniskās ventilācijas sistēmas izbūvi izglītības iestāžu ēkās (jaunas būvniecības vai pārbūves (ja tehniski iespējams) gadījumā).

8. Ekonomikas ministrijai sadarbībā ar Izglītības un zinātnes ministriju, piesaistot Latvijas Pašvaldību savienību un ministrijas, kuru pakļautībā vai pārraudzībā ir izglītības iestādes, līdz 2021.gada 30.decembrim izvērtēt nepieciešamību normatīvajā regulējumā noteikt obligātu prasību ierīkot izglītības iestādēs mehānisko ventilācijas sistēmu, novērtējot pienākuma izpildei nepieciešamo pārejas periodu un finansējumu (norādot iespējamos finansējuma avotus). Par izvērtējuma rezultātiem informēt Ministru kabinetu.

9. Ministrijām, izstrādājot Eiropas Savienības struktūrfondu projektu īstenošanas nosacījumus, izvērtēt ventilācijas sistēmu izbūves un pārbūves izmaksu kā attiecināmās izmaksas noteikšanu pilnā apmērā.

Ministru prezidents A. K. Kariņš

Valsts kancelejas direktors J. Citskovskis

Iesniedzējs:

Ekonomikas ministrs J. Vitenbergs

Vīza:

Valsts sekretāra pienākumu izpildītāja

Valsts sekretāra vietniece Z.Liepiņa